такива официални сертификати, в съответствие с член 53, параграф 1, буква б) от Регламент (ЕО) No 178/2002;
 е)правила за издаването на официални заместващи сертификати, които се изискват за придружаване на пратките с храни и фуражи, посочени в буква б) от настоящия параграф, в съответствие член 90, буква в) Регламент (ЕС) 2017/625.
 2.Настоящият регламент се прилага за пратки с храни и фуражи, посочени в букви а) и б) от параграф 1, предназначени за пускане на пазара на Съюза.
 3.Настоящият регламент не се прилага за следните категории пратки с храни и фуражи, освен ако тяхната брутна маса не надхвърля 30 kg:
 а)пратки с храни и фуражи, които са изпратени като търговски мостри, като проби за лабораторен анализ или за показване на изложения и които не са предназначени за пускане на пазара;
 б)пратки с храни и фуражи, които са част от личния багаж на пътниците и са предназначени за лична консумация или употреба;
 в)непредназначени за пускане на пазара нетърговски пратки с храни и фуражи, изпратени до физически лица,
 г)пратки с храни и фуражи, предназначени за научни цели.
 4.Настоящият регламент не се прилага за храните и фуражите, посочени в параграф 1, букви а) и б), които се намират на борда на работещи по международни линии транспортни средства, които не се разтоварват и които са предназначени за консумация от екипажа и пътниците.
 5.При съмнение относно предвидената употреба на храните и фуражите, посочени в параграф 3, букви б) и в), тежестта на доказване пада съответно върху собственика на личния багаж и от получателя на пратката.
 Член 2
 Определения
 1.За целите на настоящия регламент се прилагат следните определения:
 а)„пратка“ означава пратка съгласно определението в член 3, точка 37 от Регламент (ЕС) 2017/625;
 б)„пускане на пазара“ означава пускане на пазара съгласно определението в член 3, точка 8 от Регламент (ЕО) No 178/2002.
 2.Независимо от това за целите на членове 7, 8, 9, 10 и 11, както и на приложение IV „пратка“ означава:
 а)„партида“ съгласно определението в приложение I към Регламент (ЕО) No 401/2006 и в приложение I към Регламент (ЕО) No 152/2009 по отношение на храните и фуражите, вписани в приложение II поради риск от замърсяване с микотоксини, включително афлатоксини;
 б)„партида“ съгласно определението в приложението към Директива 2002/63/ЕО на Комисията
 18
 по отношение на храните и фуражите, вписани в приложение II поради риск от замърсяване с пестициди и пентахлорофенол.
 Член 3
 Вземане на проби и анализи
 Вземането на проби и анализите, които трябва да се извършат от компетентните органи на граничните контролни пунктове или на контролните пунктове, посочени в член 53, параграф 1, буква а) от Регламент (ЕС) 2017/625 като част от физическите проверки на пратките с храни и фуражи, посочени в член 1, параграф 1, букви а) и б), или в трети държави за целите на резултатите от анализите, които се изисква да придружават пратките с храни и фуражи, посочени в член 1, параграф 1, буква б), както е предвидено в настоящия регламент, се извършват в съответствие със следните изисквания:
 а)за храните, вписани в приложения I и II поради възможен риск от замърсяване с микотоксини, включително афлатоксини,